Jaan Tätte

**Jaan Tätte** (sündinud 24. märtsil 1964 Viljandis) on eesti näitekirjanik, näitleja ja laulja.

## Elukäik
Jaan Tätte on lõpetanud 1982. aastal Viljandi 1. Keskkooli ning õppinud aastatel 1982–1984 Tartu Riiklikus Ülikoolis bioloogiat ja 1985–1986 Tallinna Pedagoogilises Instituudis kultuurharidustööd (näitejuhtimist). 1990. aastal lõpetas ta Tallinna Konservatooriumi lavakunstikateedri (XIV lend).

Aastatel 1990–2003 töötas Tätte Tallinna Linnateatris näitlejana ja 2003–2007 näitekirjanikuna. Aastatel 1988–1991 näitles ta ka Pirgu Arenduskeskuse näitetrupis.

2008. aasta mais sai Tättest Vilsandi saarevaht.

Aastatel 2010–2012 osalesid Jaan Tätte ja Marko Matvere katamaraani Nordea põhimeeskonna liikmetena ümbermaailmareisil, mis kestis kokku 626 päeva. Seilati Euroopast Atlandi ookeanile, Kariibi merel, Vaiksel ookeanil, Okeaanias, India ookeanil ja Vahemerel. Kokku läbiti 33 000 meremiili.

Tätte on menukas näitekirjanik: tema näidendeid on mängitud Inglismaal, Prantsusmaal, Saksamaal, Hispaanias, Luksemburgis, Rootsis, Soomes, Lätis, Leedus, Armeenias, Venemaal jm.

Tema rikkaliku laululoomingu hulka kuulub "Tuulevaiksel ööl", mis oli Eesti 2009. aasta üldtantsupeo "Meri" tunnuslaul. 2016. aastal valiti see eestlaste lemmikmerelauluks ja 2021. aastal Eesti vabadusaja parimaks lauluks (esikoht raadio Elmar edetabelis "Taasiseseisvunud Eesti 100 parimat laulu").

## Looming
### Rollid Tallinna Linnateatri lavastustes
*Goldberg (Harold Pinteri "Sünnipäevapidu", 1990, diplomilavastus)
*Indrek (A. H. Tammsaare / Mati Undi "Priius – kallis anne" ja "Taeva kingitus", 1991)
*Poiss (Per Olov Enquisti "Ilvese tund", 1991) 
*André Chénier (P. Weissi / Mati Undi "Rahvasõbra tagakiusamine ja tapmine vaimuhaiglas sadisti juhtimisel", 1992) 
*Urban (H. Mankelli "Lollprints", 1992)
*Osaline (Fjodor Dostojevski / Madis Kalmeti "Majasuurune kivi", 1993)
*Nick (Edward Albee "Kes kardab Virginia Woolfi?", 1993)
*Benvolio (William Shakespeare'i "Romeo ja Julia", 1994) 
*Gorohhov (Anton Tšehhovi "Pianoola ehk Mehhaaniline klaver", 1995) 
*Lempz (Jaanus Rohumaa / Mari Tuulingu "Ainus ja igavene elu", 1996) 
*Ezra Chater (Tom Stoppardi "Arkaadia", 1997) 
*Konstaabel (Bertolt Brechti / Kurt Weilli "Kolmekrossiooper", 1997) 
*Kaupo Koha (Jaan Tätte "Ristumine peateega", 1998)
*Võõras mees (Henrik Ibseni "Naine merelt", 1998) 
*Teddy (Harold Pinteri "Kojutulek", 1999) 
*Thomas Pollock (Paul Claudeli "Vahetus", 1999) 
*Marcellus (William Shakespeare'i "Hamlet", 1999)
*Poiss (Jaan Tätte "Sild", 2000)
*Fred (Jaan Tätte "Palju õnne argipäevaks!", 2001) 
*Rita isa (Urmas Lennuki "Boob teab", 2004)

### Näitlejatöö filmides
*"Ainult hulludele ehk Halastajaõde" (Tallinnfilm, 1990)
*"Suflöör" (Freyja Film, 1993)
*"Tulivesi" (Tallinnfilm / Faama Film, 1994)
*"King" (Läti, 1998)
*"Ristumine peateega" (Acuba Film, 1999) 
*"Nimed marmortahvlil" (Taska Film, 2002)

### Lavastused
*"Tere!"
*"Ristumine peateega"

### Näidendeid
* "Tere!" (Tallinna Linnateater, 1997, lavastaja Jaan Tätte; Eesti Nuku- ja Noorsooteater, 2009, lavastaja Allan Kress)
* "Ristumine peateega" (valminud 1997; Tallinna Linnateater, 1998, lavastaja Jaan Tätte; Endla teater, 1998, lavastaja Andres Noormets; Vene Draamateater, 1999, lavastaja Jaak Allik; Lendteater, 2016, lavastaja Tess Pauskar; Kukruse Mõisateater, 2018, lavastaja Allan Kress; Von Glehni Teater, 2019, lavastaja Margus Prangel)
* "2000 aastat elu Eestimaal ehk Piknik Reiu jõel" (lavastuse alusteose autor; Endla teater, 1999 ja 2000, lavastaja Raivo Trass)
* "Palju õnne argipäevaks!" (Tallinna Linnateater, 2001, lavastaja Andrus Vaarik; Vene Teater, 2005, lavastaja Roman Baskin; Endla teater, 2011, lavastaja Enn Keerd; teater Polygon 2015, lavastaja Tamur Tohver; Eesti Raadio kuuldemäng, 2005, režissöör Andres Noormets)
* "Kaotajad" (Tallinna Linnateater, 2003, lavastaja Elmo Nüganen)
* "Latern" (Nargen Opera 2004, lavastatud rühmatööna; Theatrum 2009, näitejuht Maret Mikk; Loob ja Liigub MTÜ, 2017, lavastaja Eve Kalbus)
* "Meeletu" (Tallinna Linnateater, 2004, lavastaja Eva Klemets; Polygon, 2014, lavastaja Tamur Tohver; Tungal 2016, lavastaja Krista Kütt) 
* "Kaev" (kirjutatud 2005; Tallinna Linnateater, 2006, lavastaja Indrek Sammul)
* "Lendajad" (Nargen Festival / Lootsi Koda SA, 2010, lavastaja Tõnu Kaljuste)
* "Sild" (teater Polygon 2016, lavastaja Tamur Tohver; Tallinna Linnateater 2020, lavastaja Jaanus Rohumaa)
* "Õnnelik tund" (Jäneda Mõis OÜ, 2019, lavastaja Gerda Kordemets)

### Stsenaariumid
* "Saar", dokumentaalfilm, 1999
* "Ristumine peateega", mängufilm, 1999 
* "Täna öösel me ei maga", mängufilm, 2004 (stsenarist ja dialoogide autor)

### Raamatud
*"Jaan Tätte laulud" (2002; kirjastus Tänapäev)
*"Näidendid" (2002; Tallinna Linnateater)
*"Kuhu kuningad kadusid?" (2005; kirjutanud koos Kati Murutariga)
*"Vaikuse hääl" (2014)

### Filmimuusika
* "Varjupaik", dokumentaalfilm, 1999
* "Loojangule vastu", dokumentaalfilm, 1999
* "Kulg", dokumentaalfilm, 2001

### Helikandjad
*"Majakavahi armuhüüd" (1995 MC / 2000 CD; koos Marko Matverega)
*"Mine mine" (2001)
*"Olemine" (2004; koos Marko Matverega)
*"Laulude õhtu "Vana kuub"" (2005 CD + DVD; koos Marko Matverega)
*"Tulemine" (2009)
*"Äratund" (2012)
*"Peatus" (2014)

## Tunnustus
*1993 – Lensi Römmer-Kuusi stipendium
*1997 – Suure Vankri auhind, parim laulutekstide autor
*1999 – Suure Vankri auhind, parim näitekirjanik
*2000 – stipendium "Ela ja sära"
*2001 – Valgetähe V klassi teenetemärk
*2002 – Eesti Näitemänguagentuuri aastapreemia
*2002 – Balti Assamblee kirjanduspreemia ("Näidendid")
*2005 – Aasta Rosin (kogumik "Ruttu tuttu! Eesti isade unejutte", autorid Karl-Martin Sinijärv, Veiko Belials, Andrus Kivirähk, Juhani Püttsepp, Contra, Jürgen Rooste, Jaanus Vaiksoo, Kivisildnik, Peeter Sauter, Jaan Tätte ja Peep Pedmanson; pildid: Jüri Mildeberg)
*2010 – Eesti Muusikaauhind (etno/folk)

### Võistluste ja festivalide auhinnad
*1997 – Eesti Näitemänguagentuuri näidendivõistluse II preemia ("Ristumine peateega ehk Muinasjutt kuldkalakesest")
*2001 – Eesti Teatri Agentuuri näidendivõistluse II preemia ("Nabatants" ehk "Palju õnne argipäevaks!")
*2001 – festivali "Draama 2001" tekstiautori ja meesnäitleja preemia

## Isiklikku
Jaan Tätte on sündinud velsker Jaan Tätte peres.

Ta on abielus Margit Tättega. Neil on pojad Jaan Tätte juunior (muusikunimega Meisterjaan) ja Kunter Tätte.

Alates 2007. aastast elab Jaan Tätte Vilsandi saarel.

### Tsitaat
 

## Viited

## Välislingid

* 
* Kertu Kalmus. Jaan Tätte esineb aastapäeval Afganistanis Eesti sõdurpoistele EPL, 17. veebruar 2009
* Jaan Tättest valmib muusikal. Õhtuleht, 3. märts 2009
* Mart Niineste. Tuletooja Jaan Tätte: tahaksin, et inimesed oleksid avatumad EPL.ee, 4. juuli 2009
* Jaanus Kulli. "Jaan Tätte on kui valge daam – ilmutab end kord aastas ja kaob jälle." ohtuleht.ee, 13. august 2010
* Anders Härm. Tätte: väikekodanluse diskreetne võlu epl.ee, 18. august 2010 
* "Helenduv olend: Jaan Tätte" ETV, 9. jaanuar 2009
* "Täna õhtul Jaan Tätte" ETV, 3. mai 2009
* "Plekktrumm. Jaan Tätte" Saatejuht Joonas Hellerma. ETV, 23. detsember 2024